நுண்ணறிவின் கோட்பாடுகள்



நுண்ணறிவின் கோட்பாடுகள் 
	நண்ணறிவு தனித்த ஒரு திறனை மட்டும் கொண்டதன்று.  அது ஒன்றுக்கு மேற்பட்ட திறன்களை உள்ளடக்கியுள்ளது.  இந்தக் கருத்தை விளக்க மூன்று வகை நுண்ணறிவுக் கோட்பாடுகள் கூறப்பட்டுள்ளன.  அவை ஒற்றைக் காரணி, இரட்டைக் காரண, குழுக்காரணி என மூவகைப்படும்.
1.	ஒற்றைக்காரணி கோட்பாடு - ஆல்பிரட் பீனே : நுண்ணறிவு ஒரு பொதுத்திறனாகும்.  இந்த ஒற்றைத்திறன் பலதரப்பட்ட செயல்களுக்குப் பின்னணியாக அமைகிறது.  ஒருவரின் பலவகையான திறன்களை இயக்கக்கூடிய வல்லலைமை வாய்ந்த ஒருதிறன் உண்டு என்றும் அதுவே அவரது நுண்ணறிவாகும் என ஒற்றைக்காரணி கோட்பாடு கூறுகிறது.  இதன்படி ஒருவர் மிகந்த நுண்ணறிவைப் பெற்றிருப்பாரேயானால், வாழ்க்கையின் எல்லாப் பகுதிகளுக்கும் அதைப் பயன்படுத்தி வெற்றி பெறுவார்.  ஆனால் நடைமுறை வாழ்க்கையில் தேர்ச்சிபெற்ற இயற்பியல் பேராசிரியருக்கு தன் வீட்டிலுள்ள வானொலி அல்லது தொலைக்காட்சி பெட்டி பழுதானால் அதை சரி செய்யத் தெரிவதில்லை.  இந்தக் குறைபாட்டைப் போக்க ஸ்பியர்மென் இரட்டைக் காரணிக் கோட்பாட்டைக் கொண்டு வந்துள்ளார்.
2.	ஆங்கில உளவியல் அறிஞர் ஸ்பியர்மென் (1904) கருத்தின்படி நுண்ணறிவு இரு காரணிகளால் ஆனது நுண்ணறிவு = பொதுக்காரணி (ழு) + சிறப்புக்காரணி (ளு).  உதாரணமாக மின்சக்தி ஒரு பொதுக்காரணியாகும்.  மின்னடுப்பு, மின்விளக்கு, மின்விசிறி, குறிர்சாதனப்பெட்டி போன்றவை சிறப்புக் காரணியாகும்.  பல்வேறு செயல்களில் திறமையாகச் செயல்படும் மாணவர்களிடம் பொதுக்காரணி (ஜி) அதிகம் காணப்படும்.  ஆனால், அவனது கணிதத்திறன், இசை, கலை, பேச்சாற்றல், விளையாட்டு போன்றவைகளில் ஒன்றில் மிகுந்தும் மற்றவற்றில் குறைந்தும், செயல்படும் மாணவனிடம் சிறப்புக் காரணிகளில் (எஸ்) ஏற்றத்தாழ்வுகள் காணப்படம்.  மாணாக்கர்களிடையே இடைவினை ஏற்படுத்திக் கற்பிப்பது ஒரு பொதுக்காரணியாகும்.  குழுச்செயல்பாடுகள், வேகமாகக் கற்போரைக் கொண்டு மெதுவாகக் கற்போருக்கு கணக்க அல்லது பிறபாடங்கள் சொல்லித்தருதல், குழுவாகப் பிரிந்து தங்களுக்கள் மதிப்பீடு செய்து கொள்ளுதல், குழு விவாதம், குழு போட்டிகள் போன்றவை சிறப்புக் காரணியாகும். 
3.	அமெரிக்க உளவியல் அறிஞர் தர்ஸ்டனின் கருத்துப்படி நுண்ணறிவு ஏப வகையான அடிப்படை மனத்திறன்களால் ஆனதாகும்.  இவை ஏழும் தனித்தன்மை கொண்டது.  ஒவ்வொன்றும் நுண்ணறிவின் வெவேறு திறன்களை அளப்பவை.  
1.	சொல்லாற்றல் - சொற்களால் குறிக்கப்டும் பொதுக்கருத்துக்களின் பொருள்களை உணர்ந்து அவற்றைச் சிந்தனையில் பயன்படுத்தும் திறன்
2.	சொல்வேகத்திறன் -  வேகமாக சொற்களைப் புரிந்து கொள்ளவும் வெளிப்படுத்தவும், நினைக்கவும் அவற்றைப் பயன்படுத்தவும் கூடிய ஆற்றல்
3.	எண்ணாற்றல் - அடிப்படைக் கணிதச் செயல்களை வேகமாகவும் சரியாகவும் செய்யும் ஆற்றல்
4.	இட ஆற்றல் - புறவெளியில் உள்ள பொருட்களையும் அவற்றுக்கிடையேயுள்ள தொடர்புகளையும் அறியும் ஆற்றல்
5.	நினைவாற்றல் - கருத்துக்கள், நிகழ்வுகளை விரைவில் மனதில் பதிய வைத்து தேவைப்படும்போது மீட்டுக்கொணரும் ஆற்றல்
6.	புலன்காட்சி வேகம் - வேகமாகவும் , சரியாகவும் துhண்டல்கள், பொருள்களைக் கண்டறிவும் திறன்
7.	காரணகாரியத் தொடர்பு அறிதல் - இதனால் இது விளையும், இந்த விளைவிற்கு இதுதான் காரணம் என்பன போன்ற தொடர்பை அறியும் ஆற்றல்
	அண்மையில் கார்டனர் நுண்ணறிவின் பல வகைப்பாடுகளை விளக்கி பன்மை நுண்ணறிவு என்ற கருத்தை வெளியிட்டுள்ளார்.  நுண்ணறிவு மிக்கோரின் செயல்பாடுகளை ஆராய்ந்து பத்து வகை நுண்ணறிவுகள் உள்ளன எனக் கண்டார்.
	மொழித்திறன், கணிதத்திறன், இசைத்திறன், தர்க்கத்திறன், உணர் மனத்திறன், தொடு உணர் திறன், பிறரோடு தொடர்பு கொள்ளும் திறன், தன்னை அறிதல், இயற்கையை அறிதல், ஆன்மீக அறிவு ஆகிய பத்து திறன்களில் ஒன்றிலோ அல்லது சிலவற்றிலோ ஒருவருடைய நுண்ணறிவு அதிக அளவு இருக்கலாம்.
	எடுத்துக்காட்டாக எம்.எஸ்.சுப்புலெட்சுமி அவர்களுக்கு இசை நுண்ணறிவும், ராமானுஜத்திற்கு கணித நுண்ணறிவும், ஹெலன் கெல்லருக்கு தொடு உணர் நுண்ணறிவும் பிற நுண்ணறிவைக் காட்டிலும் அதிக அளவில் இருந்தது எனக் குறிப்பிடலாம்.
4.	தார்ண்டைக் பல்காரணி கோட்பாடு
5.	ழு.ஞ.கில்போர்த் - கட்டமைப்பு கோட்பாடு (1966)

மதுரை மாவட்ட ஆசிரியர்கள் தொடங்கிய கட்டுரைகள்